Γάιος Νορβάνος

Ο Γάιος Νορβάνος με το παρωνύμιο Βάλβος, λατιν.: Gaius Norbanus Balbus (απεβ. το 82 π.Χ.) ήταν Ρωμαίος πολιτικός, που εξελέγη ύπατος το 83 π.Χ. δίπλα στον Λεύκιο Κορνήλιο Σκιπίωνα Ασιατικό. Αυτοκτόνησε στην εξορία στη Ρόδο, αφού τον προέγραψε ο Λεύκιος Κορνήλιος Σύλλας, λίγο μετά τη νίκη του τελευταίου στον Εμφύλιο Πόλεμο του Σύλλα. 

 Βιογραφία 
αριστερά|μικρογραφία|300εσ|Αργυρό δηνάριο του Νορβανού του 83 π.Χ. Εμπρός όψη:κεφαλή της Αφροδίτης με στεφάνη, ενώτια και περιδέραιο, επιγρ.: XVII G. NORBANUS. Πίσω όψη: πλώρη, φάσκεις, κηρύκειο και στάχυ.

Ένας νέος άνθρωπος (novus homo), ο Γάιος Νορβάνος πρωτοεμφανίστηκε, όταν εξελέγη ένας από τους τριβούνους των πληβείων για το 103 π.Χ. Έγινε διάσημος για τη δίωξη του Κόιντου Σερουίλιος Καιπίωνα, όπου κατηγόρησε τον Σερουίλιο Καιπίωνα για ανικανότητα και παράλειψη καθήκοντος, στην καταστροφική ήττα των ρωμαϊκών στρατών από τους Κίμβριους στη μάχη του Aραουσίου το 105 π.Χ.   Στη Συνέλευση του λαού (Concilium plebis) όπου δικάστηκε ο Σερουίλιος Καιπίων, δύο τριβούνοι προσπάθησαν να ασκήσουν βέτο στη διαδικασία, αλλά εκδιώχθηκαν με τη βία.  Αν και η Σύγκλητος προσπάθησε σθεναρά να επιτύχει την αθώωσή του και τον υπερασπίστηκε ο Λεύκιος Λικίνιος Κράσσος, ο Νορβάνος κατάφερε να εξασφαλίσει την καταδίκη του Καιπίωνα. Ο Καιπίων αναγκάστηκε να εξοριστεί στη Σμύρνη, ενώ η περιουσία του κατασχέθηκε.

Το 101 π.Χ. ο Νορβάνος υπηρέτησε ως <i>ταμίας</i> (quaestor) υπό τον Μάρκο Αντώνιο, παππού του Μάρκου Αντώνιου της Tριανδρίας, στην εκστρατεία του κατά των πειρατών στην Κιλικία.  Το 94 π.Χ. ο Noρβανός κατηγορήθηκε για προδοσία (minuta maiestas) υπό τη Lex Appuleia από τον Πόπλιο Σουπλίκιο Ρούφο, λόγω των ταραχών που είχαν σημειωθεί στη δίκη του Καιπίωνα, αλλά η ευγλωττία του Mάρκου Αντώνιου εξασφάλισε την αθώωσή του.  

Ακολούθησε η εκλογή του ως πραίτορα το 89 π.Χ. και ο διορισμός του ως κυβερνήτη της Σικελίας. Διατήρησε την ειρήνη στην επαρχία του, υπερασπίζοντάς την κατά των ιταλικών Συμμάχων (Socii) κατά τη διάρκεια του Συμμαχικού Πολέμου.  Κατάφερε να καταλάβει το Ρήγιο από τους Σαμνίτες το 88 π.Χ.  

Κατά τον Εμφύλιο Πόλεμο μεταξύ του Γάιου Μάριου και του Λεύκιου Κορνήλιου Σύλλα, τάχθηκε στο πλευρό του Μάριου.  Εξελέγη ύπατος για το 83 π.Χ. , και στο όρος Tιφάτα, κοντά στην Καπύη, αναχαίτισε τον Σύλλα, ο οποίος είχε επιστρέψει στην Ιταλία από την Ελλάδα. Ο Σύλλας έστειλε μερικούς απεσταλμένους για να συζητήσουν μία συνεννόηση με τον Νορβανό, αλλά εκδιώχθηκαν, όταν έγινε φανερό ότι προσπαθούσαν να υποτάξουν τους άνδρες του Νορβανού, οι οποίοι ήταν ως επί το πλείστον ανεκπαίδευτοι νεοσύλλεκτοι.  Αν και ο Noρβάνος βοηθήθηκε από τον Κόιντο Σερτώριο, ηττήθηκαν από τον Σύλλα στη μάχη του όρους Tιφάτα,  χάνοντας περίπου 6.000 άνδρες στη συμπλοκή.  Κατάφερε να ανασυντάξει τον κατεστραμμένο στρατό του στην Καπύη,  οπότε τελικά υποχώρησε στη Εντεύθεν των Άλπεων Γαλατία (κοιλάδα του Πάδου).  Αυτός και ο Γναίος Παπίριος Κάρβων ηττήθηκαν από τον Κόιντο Καικίλιο Μέτελλο Πίο στη Φαβεντία.  Ο Νορβάνος προδόθηκε από έναν από τους λεγάτους του, τον Πόπλιο Αλβινοβάνο, ο οποίος δολοφόνησε πολλούς από τους κύριους αξιωματικούς του Νορβάανου αφού τους κάλεσε σε δείπνο , πριν παραδώσει το Αριμίνιο στον Μέτελλο Πίο. 

Ο ίδιος ο Noρβάνος δεν παρακολούθησε την πρόσκληση του Aλβινοβάνου, και αφού κατάφερε να αποφύγει τη σύλληψη, κατέφυγε στη Ρόδο.  Μετά την προγραφή του Σύλλα αυτοκτόνησε στη μέση μίας αγοράς, ενώ οι κορυφαίοι πολίτες της Ρόδου συζητούσαν αν θα τον παραδώσουν στους άνδρες του Σύλλα.  

 Σημειώσεις 

 Πηγές 
 Broughton, T. Robert S., The Magistrates of the Roman Republic, Vols. I & II (1951)
 Broughton, T. Robert S., The Magistrates of the Roman Republic, Vol. III (1986)
 Duncan, Mike (2017). The Storm before the Storm. New York: PublicAffairs. ISBN 978-1-5417-2403-7.
 Evans, Richard (1987). "Norman Flacci: The Consuls of 38 and 24 BC". Historia: Zeitschrift für Alte Geschichte. 36: 121–128.
 AHJ Greenridge, Ιστορία της Ρώμης .
 Theodor Mommsen, Ιστορία της Ρώμης, bk. iv. κεφ. v.;
 Smith, William, Dictionary of Greek and Roman Biography and Mythology, Vol I (1867).

 Αναφορές 

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.